**Radionica o medijskoj pismenosti:**

Kako razumjeti medije u digitalnom dobu i njihov uticaj na društvo u kontekstu Bosne i Hercegovine?

Misija OEBS-a u Bosni i Hercegovini u saradnji sa Fakultetom političkih nauka Univerziteta u Banjoj Luci organizuje radionicu medijske pismenosti za studente svih ciklusa studija Univerziteta u Banjoj Luci koja će se održati **10. i 11. marta 2018. godine na Fakultetu političkih nauka**, Bulevar vojvode Petra Bojovića 1A**.**

Radionica ima za cilj upoznati mlade sa ulogom i uticajem medija na pojedince, kao i na društvo u cjelini, i podstaknuti ih na kritičko promišljanje o medijima i medijskim sadržajima, kako bi se efikasnije odupirali mogućim medijskim manipulacijama, te kako bi bili aktivniji građani i građanke u demokratskom društvu.

Radionicu će voditi Vanja Ibrahimbegović Tihak, a po završetku iste svim polaznicima će biti uručen certifikat.

Za prijavu je potrebno popuniti formular koji se nalazi u prilogu i dostaviti na e-mail adresu: Zlatan.Music@osce.org najkasnije do 07. marta 2018. godine.

Broj učesnika je ograničen.

---